《先君处士哀诗》
明代·董纪

呼儿床下语丁宁，犹记当时历历听。天上已回阊阖梦，人间不见少微星。

家藏手泽遗书在，地发神光瘗剑灵。述作为无韩柳辈，三年未勒墓中铭。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》